সরফরাজ আহমেদ
সরফরাজ আহমেদ (উর্দু: سرفراز احمد‎‎; জন্ম: ২২ মে, ১৯৮৭) সিন্ধু প্রদেশের করাচিতে জন্মগ্রহণকারী পাকিস্তানের বিশিষ্ট আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য সরফরাজ মূলত উইকেট-রক্ষকের দায়িত্ব পালনসহ টুয়েন্টি২০ আন্তর্জাতিক দলের অধিনায়কত্ব করছেন। পাশাপাশি ডানহাতে ব্যাটিংয়েও পারদর্শী তিনি। ঘরোয়া ক্রিকেটে করাচি’র হয়ে প্রথম-শ্রেণীর ক্রিকেট খেলছেন। ২০০৬ সালের আইসিসি অনূর্ধ্ব-১৯ ক্রিকেট বিশ্বকাপ জয়ী পাকিস্তান দলের নেতৃত্বে ছিলেন। পাকিস্তানের অনূর্ধ্ব-১৯ দলে নেতৃত্ব গ্রহণের পূর্বে তিনি মাত্র পাঁচটি খেলায় অংশ নিয়েছিলেন।